În anul 4 după calendarul Islamic, Abu Salama moare din cauza unei răni care i se redeschide în urma bătăliei de la Uhud. După moartea soțului, Umm Salama se va căsători cu Profetul. Se spune că după trecerea perioadei de eddah (perioada imediat urmatoare decesului soțului, timp în care unei văduve îi este interzis sa se recăsătoarească), atât Abu Bakr, cât și Umar i-ar fi cerut mâna, însă ea i-ar fi refuzat. Umm Salama l-ar fi refuzat pe însuși Muhammad, invocând ca argumente vârsta ei înaintată, existența copiilor ei, dar și a geloziei, însă Profetul i-ar fi răspuns că el este mai în vârstă decât ea, iar gelozia i-o va înlătura Dumnezeu; cât despre copiii lui Umm Salama, ei ar fi responsabilitatea lui Dumnezeu și a Profetului său. Acest răspuns a mulțumit-o pe Umm Salama, care astfel a acceptat să devină soția lui Muhammad.